CELEX: 32021D0990
Language: bg
Date: 2021-06-07 00:00:00
Title: Решение (ЕС) 2021/990 на Съвета от 7 юни 2021 година за сключване от името на Съюза на Споразумението под формата на размяна на писма между Европейския съюз и Република Куба съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз

21.6.2021   
               
               
                  BG
               
               
                  Официален вестник на Европейския съюз
               
               
                  L 220/1
               
            
         РЕШЕНИЕ (ЕС) 2021/990 НА СЪВЕТА
         от 7 юни 2021 година
         за сключване от името на Съюза на Споразумението под формата на размяна на писма между Европейския съюз и Република Куба съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент,
         като има предвид, че:
         
                     (1)
                  
                  
                     На 15 юни 2018 г. Съветът упълномощи Комисията да започне преговори съгласно член XXVIII от Общото споразумение за митата и търговията (ГАТТ) от 1994 г. относно разпределението на тарифните квоти, включени в списъка CLXXV на ЕС, вследствие на оттеглянето на Обединеното кралство от Съюза.
                  
               
                     (2)
                  
                  
                     Преговорите с Република Куба приключиха на 3 юли 2020 г. с парафирането на споразумение под формата на размяна на писма между Европейския съюз и Република Куба съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз („споразумението“).
                  
               
                     (3)
                  
                  
                     Споразумението бе подписано от името на Съюза на 11 март 2021 г., при условие за сключването му на по-късна дата в съответствие с Решение (ЕС) 2020/1484 на Съвета (1).
                  
               
                     (4)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението под формата на размяна на писма между Европейския съюз и Република Куба съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз се одобрява от името на Съюза (2).
         
         
            Член 2
            Председателят на Съвета извършва от името на Съюза нотификацията, предвидена в споразумението (3).
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 7 юни 2021 година.
            
               
                  За Съвета
               
               
                  Председател
               
               F. VAN DUNEM
            
         
         
            (1)  Решение (ЕС) 2020/1484 на Съвета от 13 октомври 2020 г. за подписване от името на Съюза на Споразумението под формата на размяна на писма между Европейския съюз и Република Куба съгласно член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките за всички тарифни квоти, включени в списъка CLXXV на ЕС, вследствие на оттеглянето на Обединеното кралство от Европейския съюз (ОВ L 343, 16.10.2020 г., стр. 1).
         
            (2)  Вж. страница 3 от настоящия брой на Официален вестник.
         
            (3)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.